Tangmeldeslekta

* blankmelde (*Atriplex&nbsp;sagittata*)
* bruskmelde (*Atriplex&nbsp;glabriuscula*)
* flikmelde (*Atriplex&nbsp;hastata*)
* hagemelde (*Atriplex&nbsp;hortensis*)
* ishavsmelde (*Atriplex&nbsp;nudicaulis*)
* kolamelde (*Atriplex&nbsp;lapponica*)
* rosemelde (*Atriplex&nbsp;rosea*)
* saltbusk (*Atriplex&nbsp;halimus*)
* skaftmelde (*Atriplex&nbsp;longipes*)
* strandmelde (*Atriplex&nbsp;littoralis*)
* svinemelde (*Atriplex&nbsp;patula*)
* sølvmelde (*Atriplex&nbsp;laciniata*)
* tangmelde (*Atriplex&nbsp;prostrata*)
* tatarmelde (*Atriplex&nbsp;tatarica*)

**Tangmeldeslekta** (*Atriplex*) er ei slekt i amarantfamilien. Den tilhørte tidligere meldefamilien.

De er ett- eller flerårige urter, halvbusker og busker. Blomstene er som regel enkjønnede og er omgitt av to forblad. De omtrent 300 artene er utbredt i stepper, ørkener, havstrender og ruderatmark over hele verden. Mange er halofytter, og de er ofte dominerende elementer i tørre økosystemer, for eksempel *[[Atriplex confertifolia]]* i Great Basin, *[[Atriplex lampa]]* i nordvestre Patagonia, *[[Atriplex vesicaria]]* og *[[Atriplex nummularia]]* i Australia og *[[Atriplex cana]]* i halvørkenene i Eurasia.

I Norge er 13 arter funnet. Åtte er viltvoksende på havstrender, én, svinemelde, er et vanlig ugras, og de fire andre er sjeldne ugras. 

## Systematikk
G. Kadereit m.fl. publiserte i 2010 en fylogenetisk studie av *Atriplex* og nærstående slekter. De tidligere beskrevne slektene *Blackiella*, *Cremnophyton*, *Haloxanthium*, *Neopreissia*, *Obione*, *Pachypharynx*, *Senniella* og *Theleophyton* må inkluderes i *Atriplex*. Den hovedsakelig europeiske slekta *[[Halimione]]* er derimot klart avgrenset, og molekylærgenetikk viser at den er søstergruppen til *Atriplex*.

Studien viser *Atriplex* omfatter fire–fem klader, men utvalget av arter er for lite til at studien kan brukes til en fullstendig oppdatert klassifikasjon.

#### ''Cremnophyton'' og ''Atriplex cana''
Gruppen omfatter to arter. *[[Atriplex lanfrancoi]]* er en busk som er endemisk for Malta og Gozo, og som tidligere tilhørte en monotypisk slekt, *Cremnophyton*. *Atriplex cana* er en halvbusk som er vanlig i halvørkenene fra vestlige Kina til lengst øst i europeisk Russland.

#### ''Atriplex'' sect. ''Atriplex''
Den er utbredt i Eurasia og ble tidligere kalt sect. *Dichospermum*. Gruppen omfatter fire ettårige urter med C<sub>3</sub>-fotosyntese: hagemelde (*A. hortensis*), blankmelde (*A. sagittata*), *[[Atriplex oblongifolia]]* og *[[Atriplex aucheri]]*.

#### ''Atriplex'' sect. ''Teutliopsis''
Også denne gruppen omfatter ettårige urter med C3-fotosyntese. Hann- og hunnblomster sitter blandet i blomsterstanden. Det er omtrent 18 arter i Europa, Asia, Afrika og Nord-Amerika, blant annet flikmelde (*A. hastata* [*A. calotheca*]), bruskmelde (*A. glabriuscula*), strandmelde (*A. littoralis*), skaftmelde (*A. longipes*), ishavsmelde (*A. nudicaulis*), svinemelde (*A. patula*) og tangmelde (*A. prostrata*). *[[Atriplex crassifolia]]* hører antakelig til her, som søsterarten til resten av kladen.

#### C<sub>4</sub>-kladen
Denne gruppen omfatter de fleste artene og har utviklet C<sub>4</sub>-fotosyntese. Gruppen oppstod i Eurasia og spredte seg til Australia ved to anledninger i sen miocen og én gang til Nord- og Sør-Amerika i midtre til sen miocen. Spredningen skjedde samtidig som klimaet på jorda ble tørrere og årstidene mer utpregede. Artene er tradisjonelt fordelt på en rekke seksjoner, men de har vist seg å være polyfyletiske grupper. Blant artene er saltbusk (*A. halimus*), sølvmelde (*A. laciniata*), rosemelde (*A. rosea*) og tatarmelde (*A. tatarica*).

## Litteratur

* 
* 
* 
* 
* 
* 

## Eksterne lenker
*